CELEX: C2006/326/90
Language: el
Date: 2006-12-30 00:00:00
Title: Υπόθεση C-460/06: Αίτηση για την έκδοση προδικαστικής αποφάσεως, την οποία υπέβαλε το Tribunal du travail de Bruxelles στις 17 Νοεμβρίου 2006 — Nadine Paquay κατά Société d'architectes Hoet + Minne SPRL

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/44
            
         Αίτηση για την έκδοση προδικαστικής αποφάσεως, την οποία υπέβαλε το Tribunal du travail de Bruxelles στις 17 Νοεμβρίου 2006 — Nadine Paquay κατά Société d'architectes Hoet + Minne SPRL
   (Υπόθεση C-460/06)
   (2006/C 326/90)
   Γλώσσα διαδικασίας: η γαλλική
   Αιτούν δικαστήριο
   Tribunal du travail de Bruxelles
   Διάδικοι στην υπόθεση της κύριας δίκης
   
      Ενάγουσα: Nadine Paquay
   
      Εναγόμενη: Société d'architectes Hoet + Minne SPRL
   Προδικαστικά ερωτήματα
   
               1)
            
            
               Έχει το άρθρο 10 της οδηγίας 92/85/ΕΟΚ του Συμβουλίου, της 19 Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (δέκατη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) (1), την έννοια ότι απαγορεύει μόνο την κοινοποίηση της αποφάσεως περί απολύσεως διαρκούσης της κατά την παράγραφο 1 του άρθρου αυτού περιόδου προστασίας ή απαγορεύει, επίσης, τη λήψη αποφάσεως περί απολύσεως και την προετοιμασία οριστικής αντικαταστάσεως της εργαζόμενης, προς της λήξεως της περιόδου προστασίας;
            
         
               2)
            
            
               Αντιβαίνει απόλυση κοινοποιούμενη μετά τη λήξη της προβλεπόμενης από το άρθρο 10 της οδηγίας 92/85 περιόδου προστασίας, η οποία, όμως, σχετίζεται με τη μητρότητα και/ή τον τοκετό, στο άρθρο 2, παράγραφος 1 (ή 5, παράγραφος 1) της οδηγίας 76/207/ΕΟΚ, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (2), και, επομένως, η κύρωση πρέπει να είναι τουλάχιστον ισοδύναμη με εκείνη που προβλέπει η θεσπισθείσα προς εκτέλεση του άρθρου 10 της οδηγίας 92/85 εθνική νομοθεσία;
            
         
      (1)  EE L 348, σ. 1.
   
      (2)  EE L 39, σ. 40.